section_heading: Cijev
paragraph_text: Cijevi koje se koriste u FN Minimi imaju povećanu izdržljivost na visoku temperaturu koja se stvara nakon duže besprekidne paljbe. Također, puškostrojnica ima sposobnost brzog mijenjanja cijevi, zahvaljujući poluzi na lijevoj strani oružja, koja oslobađa cijev. Na samu cijev je pričvršćena i ručka za nošenje Minimija te olakšava postupak vađenja i promjene cijevi. Uvježbani vojnik može promijeniti cijev i pripremiti oružje spremno za paljbu u 6-7 sekundi. Ranije verzije Minimija imale su skrivač plamena, po uzoru na jurišne puške FN FAL, FN FNC i FN CAL dok strojnice novije proizvodnje imaju kraći skrivač plamena.